[{"text_idx": "#000000", "text": "'Cyfnod cyffrous' wrth agor ysgol Gymraeg yn Hwlffordd"}, {"text_idx": "#000001", "text": "Mae'n gyfnod cyffrous i addysg cyfrwng Gymraeg yn Sir Benfro, yn o\u0302l pennaeth ysgol newydd yn Hwlffordd fydd agor ei drysau am y tro cyntaf ddydd Iau."}, {"text_idx": "#000003", "text": "Ar gost o \u00a328.1m i'w hadeiladu, mae'n cymryd lle hen ysgol gynradd Glan Cleddau, yn ogystal a\u0302 darparu addysg Gymraeg i blant rhwng 11 ac 16 oed yng nghanol y sir am y tro cyntaf."}, {"text_idx": "#000005", "text": "\"Mae sefydlu Ysgol Caer Elen yn ddathliad o lwyddiant addysg cyfrwng Cymraeg yn y sir,\" meddai'r pennaeth, Mike Davies."}, {"text_idx": "#000006", "text": "\"Ein nod yw datblygu ysgol 3-16 oed arloesol fydd yn darparu addysg cyfrwng Gymraeg o'r radd flaenaf mewn partneriaeth a\u0302'r ysgolion cynradd sy'n ei bwydo, ac Ysgol y Preseli."}, {"text_idx": "#000008", "text": "\"Un o'n prif amcanion fydd gwneud dysgu yn brofiad cyffrous a phleserus ac rydym yn hyderus y bydd ein disgyblion yn falch o'u hysgol newydd, yn falch o'u Cymreictod a'u dwyieithrwydd.\""}, {"text_idx": "#000009", "text": "Bydd lle i 600 o ddisgyblion uwchradd, 315 o ddisgyblion cynradd, a 45 lle babanod yn Ysgol Caer Elen, yn ogystal a\u0302 24 lle ar gyfer plant y Cylch Meithrin lleol."}, {"text_idx": "#000010", "text": "Bydd addysg o\u0302l-16 yn parhau i gael ei ddarparu yn Ysgol y Preseli yng Nghrymych."}, {"text_idx": "#000011", "text": "Mae'r ysgol wedi ei henwi ar o\u0302l yr enw gwreiddiol ar Hwlffordd."}, {"text_idx": "#000012", "text": "Yn o\u0302l yr hanes, roedd Elen yn Gymraes, yn frenhines ac yn byw yn yr ardal."}, {"text_idx": "#000013", "text": "Roedd hi'n briod a\u0302 Macsen Wledig, ac fe enwodd y dref yn Gaer Elen ar ei ho\u0302l."}]